jõulud olid üsna traditsioonilised - marsruudil viimsi-kesklinn-nõmme ja armsate inimestega. ja ma otsustasin, et ma naudin kogu seda  lume ja külma värki nii väga kui võimalik (et poleks mingit igatsust ega kahetsust, kui ma järgmisel aastal otsustan samal ajal näiteks hoopis päikest ja sooja merd nautida).  piparkoogimaania näitusel käisin esmaspäeva õhtul a-ga, seal oli kõik väga ilus ja lõhnas imeliselt. teema oli sel aastal 'reis ümber maailma' ning ma muidugi vaimustusin väga kõigist neist piparkoogilennukitest ja tiibadega kohvritest :)  täna õhtul jalutasime e-ga läbi lumesaju raekoja platsile jõuluturule. oli ka väga  maaliline ja kena ning ühes kohas müüdi isegi apelsinipunši. aga viini jõuluturg võitis mu südame vist ikka nii jäägitult, et saan vaid öelda, et... tallinna ja viini jõuluturg on nii erinevad, et ma parem ei võrdleks neid üldse omavahel :)